IB3 | Disminueix "dràsticament" la qualitat de les aigües de bany d'Eivissa\nIB3 Notícies > Ciència i tecnologia > Disminueix “dràsticament” la qualitat de les aigües de bany d’Eivissa\nDisminueix “dràsticament” la qualitat de les aigües de bany d’Eivissa\nLa bona qualitat de les aigües ha disminuït un 35% durant l'última dècada\nLa qualitat de les aigües de bany eivissenques ha disminuït “dràsticament”, malgrat la crisi del coronavirus, segons l’Observatori de Sostenibilitat d’Eivissa. La institució ha explicat que l’any passat es registraren en el 25’5% dels mostrejos almenys 1 cas de contaminació fecal, el doble que al 2019. De fet, en comparació amb les dades classificades pel Govern en relació als anys 2010, 2015 i 2020, “s’aprecia una disminució gradual de la qualitat de les aigües de bany a Eivissa”.\nL’any 2010, les aigües de l’illa, analitzades a 40 punts, foren catalogades om a “excel·lents”. Al 2015, quan s’estudiaren 38 punts al mostreig, també obtingueren la mateixa qualificació. No obstant, al 2020, la catalogació disminuí al 65%, resultant només 26 dels 40 punts analitzats al mostreig excel·lents. A més, 12 punts del mostreig oferiren aigües “bones” i 3, una qualitat “suficient”. Segons l’entitat, “la deterioració de les aigües de bany ha estat continu en l’última dècada i representa una caiguda del 35%“.\nEl municipi amb major pèrdua de qualitat és Sant Antoni. Altres punts del mostreig també afectats són la platja de Talamanca i Figueretes\n“És cridaner que en un any en què va haver-hi una aturada sense precedents del turisme, i per tant de la pressió humana i de l’activitat econòmica, la qualitat de les aigües hagi sofert un descens tan significatiu“, ha reconegut la coordinadora de l’Observatori. Des de l’Observatori, es considera que uns dels probables motius d’aquesta degradació és la insuficiència d’infraestructures, “ja que moltes d’aquestes situacions es donen després d’esdeveniments de pluges“, i s’ha instat a les administracions a estudiar i identificar de manera rigorosa i científica les causes de la disminució de la qualitat d’aigües.


CE Anoia presenta els equips de la temporada 2019-2020 - vilanovainformacio.cat - Portal de Comunicació de Vilanova del Camí\nAquest dissabte 23 de novembre es van presentar els equips del CE Anoia per a la temporada 2019-2020. Malgrat la tarda ventosa, els equips van desfilar per Can Titó davant l’atenta mirada de familiars i amics\nTambé van fer costat al club les autoritats locals: l’Alcaldessa Noemí Trucharte; el regidor d’Esports, Rafael Gabarri; el d’Urbanisme, José Saucedo i les regidores de Cultura i Educació, Carlota Silva i Eva Vadillo. Hi va participar també Francesc Borrega, delegat a l’Anoia de la Federació Catalana de Futbol.\nAquesta temporada el club té dos equips prebenjamins masculins a Futbol 7. També compta amb 2 benjamins i 2 alevins. D’altra banda, en Futbol 11 masculí compta 2 equips cadets, 2 juvenils i un amateur que milita a Tercera Catalana.\nPel que fa al futbol femení, l’any passat l’Anoia va multiplicar la representació femenina amb 4 equips: un aleví, dos infantils i un de juvenil. Aquest any, han incorporat un prebenjamí i un amateur que està demostrant força potencial.\nLes fèmines del CE Anoia cauen davant el Can Parellada però es mantenen en tercera posició\nL’equip femení del CE Anoia van jugar aquest diumenge contra el Can Parellada, el líder de la classificació. Ja es preveia un encontre disputat i així va ser. Les noies del CE Anoia van lluitar de valent i van marcar un gol però el Can parellada els va encaixar quatre a la xarxa, fent impossible la remuntada.\nMalgrat perdre aquest cap de setmana, les vilanovines es mantenen en tercera posició amb 15 punts, a un punt de diferència de les segones classificades, l’Escola Barberà Andalucia, que han jugat una jornada menys. El líder es desmarca amb 21 punts.\nLa pròxima setmana, el femení del CE Anoia rebrà a casa al Manresa, un equip similar, i en principi, assequible.\nEl CE Anoia continua sense poder anotador\nEl CE Anoia va caure aquest cap de setmana en el partit que els va enfrontar a l’Athlètic Vilanova i la Geltrú. El resultat va ser força ajustat, 3-4, però finalment la victòria es va acabar decantar per l’equip del Garraf.\nLa pròxima setmana l’equip es desplaça al camp de Les Cabanyes, un equip de la part mitja de la taula. Bon moment per intentar esgarrapar els tres punts del joc i sortir de la perillosa zona de descens.\nEtiquetes: CE Anoiafutbol


Exposició 'D'embarassos, maternatges i masculinitat' Exposició 'D'embarassos, maternatges i masculinitat' | Infància\nExposició de fotografies de Sílvia Poch i direcció artística d’Hugo Cornellas\nLa representació de la maternitat i particularment dels processos d’embaràs i lactància ha estat sempre representada per un determinat tipus de cossos i expressions de gènere: dones femenines. Tot i això, la realitat d’aquestes experiències és molt més diversa i son moltes les persones que no troben referents en els quals emmirallar-se durant aquests processos. Amb aquest projecte es vol aportar noves imatges i discursos al nostre imaginari, promovent la representació visual de dones amb expressions i estètiques masculines que han viscut processos de gestació i lactància.\nLes activistes Marieta Rojo, Alba Badia i Gràcia Camps Miró es fotografien amb les seves criatures per trencar aquesta dinàmica amb un generós exercici de visibilitat des del qual volen compartir les seves experiències per promoure referents més diversos de dones que viuen embarassos o alleten les seves criatures.\nMarieta Rojo ha gestat, parit i alletat una criatura des d’una expressió butch de la seva identitat de gènere. En aquest camí, es qüestiona si el concepte de mare té alguna cosa a veure amb ella. Activista del moviment transfeminista autònom, es dedica a les arts escèniques des de la il·luminació i el teatre de figures.\nAlba Badia, gestant i lactant habitant d’una “maternitat” masculina. Militant llibertària i feminista. De professió educadora social, experta en violències masclistes a la infància.\nGràcia Camps Miró és activista lesbofeminista i gestora cultural. Ha gestat, parit i alletat una criatura en una família queer.


S'han trobat 127 Articles\nApropant la salut mental als joves: seminari d'intercanvi d'experiències de sensibilització\nObertament realitzarà una trobada de projectes de sensibilització a joves en salut mental el proper 23 d’octubre a la Casa del Mar de Barcelona. Amb l’acte, es pretén contribuir a definir estratègies de sensibilització consensuades i efectives, ...\nVIII Jornades d'Infermeria Terres de l'Ebre\nEls dies 20 i 21 de novembre al Campus Terres de l'Ebre de Tortosa, es realitzaran les VIII Jornades d'Infermeria Terres de l'Ebre, amb el tema: el lideratge infermer en l'abordatge de l'atenció a la cronicitat. L’objectiu d’aquestes jornades és ...\nDia de la Salut Mental a les Terres de l'Ebre\nEl proper dia 10 d'Octubre es celebra el Dia Mundial de la Salut Mental. Per aquest motiu, la Fundació Pere Mata Terres de l'Ebre posarà diverses parades a la població d'Amposta per apropar la salut mental a la població. Posteriorment, el dia 12 ...\nSortida a Temps de Terra\nEl passat 19 de setembre, el Centre de Dia de la Fundació Pere Mata Terres de l'Ebre, va realitzar una visita a Temps de Terra. Aquesta sortida està programada dins l'horari d'estiu com una més de les activitats rehabilitadores. La sortida va consistir en ...\nAprovada la ISO 9001:2008 a la Fundació Pere Mata Terres de l'Ebre\nLa Fundació Pere Mata Terres de l'Ebre acredita els serveis amb el Certificat ISO 9001:2008. Els serveis acreditats són els Centres de Salut Mental d'Adults (CSMA) i Centres de Salut Mental Infantils i Juvenils (CSMIJ) de Tortosa, d'Amposta i de Móra, els ...\nFundació Pere Mata Terres de l'Ebre a la jornada d'AFATE\nLa Dra. Vila, directora mèdica de la Fundació Pere Mata de les Terres de l'Ebre va participar en el dia mundial de l'Alzheimer organitzat per AFATE, l'Associació de familiars d'Alzheimer de les Terres de l'Ebre que es va fer a Tortosa el dia 20 de ...\nUna aplicació informàtica connecta metges de primària i psiquiatres del Pere Mata\nLa nova connexió virtual permet compartir informació de forma segura i pretén evitar desplaçaments innecessaris als pacients, a més d’augmentar la resolució de l’atenció primària davant les malalties mentals. Els metges ...\nXVI Premi Agustí de Semir\nEl dia 30 de Maig del 2014, Jonathan.G.L. (usuari de la Fundació Pere Mata Terres de l'Ebre) va ser premiat amb un dels 10 Accèssits del “XVI Premi Agustí de Semir & Conxa Millán”, adreçat a usuaris de serveis de salut mental de tot ...\nPaella a la Unitat Polivalent Terres de l'Ebre\nEl dijous 5 de juny, el Catering Sodexho que ens suministra les dietes a la Unitat Polivalent i la Llar Residència, ens van proposar de fer la Paella a les nostres instal·lacions. Va ser una Jornada molt interessant, ja que els usuaris de la Llar i els d'ADP vam poder ...\nExcursió a Montserrat dels usuaris de la Llar Residència Amposta\nEl passat 28 de juny els usuaris de la Llar residència d'Amposta de la Fundació Pere Mata van anar d’excursió a Montserrat, el destí el van triar mitjançant votacions a l’assemblea, l’espai de consulta del centre. Van visitar la ...


Wikiloc | 56. Senderisme en tren: circular a la carena del Mont-roig i Pala Alta (100 cims) des de l'estació de Sant Llorenç de Montgai Trail\n56. Senderisme en tren: circular a la carena del Mont-roig i Pala Alta (100 cims) des de l'estació de Sant Llorenç de Montgai\n206. Senderisme en tren: la Serra de Monteró visitant els quatre jaciments arqueològics i camí de Ribera (Hiking)\nViewed 3677 times, downloaded 156 times\nSortida circular que ens portarà a recórrer part de la carena cimera de la Serra de Mont-roig, des d'on tindrem excepcionals vistes sobre el Montsec i el pantà de Camarasa. La sortida i arribada es fa des de l'estació de tren de Sant Llorenç de Montgai de la línia Lleida-La Pobla de Segur (FGC). La línia també s'explota turísticament amb el nom de Tren dels Llacs.\nLa Serra de Montroig es troba a La Noguera, entre els municipis de Camarasa, Santa Linya i Sant Llorenç de Montgai, punt on començarem l´excursió.\nEl punt més alt de la serra és la Pala Alta, un cim inclós als 100 cims de la FEEC penjat sobre els penyassegats amb unes panoràmiques a 360º sobre el Montsec i el panta de Camarasa al nord. Al sud sobresurd pel seu cim en forma d´altiplà el turó del Castell de Sant Llorenç de Montgai.\nALTRES RUTES PEL MONTROIG\n-Ruta ST171 : travessa entre les estacions de Sant Llorenç i Vilanova de la Salt per la Cova del Tabac, el cim del Mont-roig (l'Extrem). No recorre la carena ni fa cim a la Pala Alta (100 Cims), però sí fa cim al Mont-roig, des d'on es tenen excel·lents panoràmiques. També recorre l'interessant Camí de les Feixes a tocar del pantà de Camarasa.\n-Ruta ST188 : integral circular des del NORD (estació de Vilanova de la Sal). És la millor ruta i més completa, també la més dura. Visita gairebé tots els elements interessants: ruïnes de Santa Margarida de Privà, Fontanelles, Pala Alta, L'Extrem, Cova del Tabac i l'espectacular Camí de les Feixes (pantà de Camarasa).\n-Ruta ST189: integral circular des del SUD (estació de Sant Llorenç de Montgai). Recorre la carena igual que la ruta anterior, però es deixa elements importants a visitar, com el Camí de les Feixes (pantà de Camarasa) o les ruïnes de Santa Margarida de Privà.\nEl camí no té dificultats tècniques, només parar atenció al camí carener en no apropar-se als estimballs. Hem d´estar alertes a la pujada a la carena, donat que hi ha diverses cruïlles de camins on hem d´estar alertes. El camí carener comença a l´Ermita de la Mare de Déu de Montalegre on a partir del qual només caldrà seguir el corriol sense pèrdua que busca els cims de la carena o el vessant nord (més suau) de la serra.\nLa baixada no té pèrdua, seguint en sentit contrari els diversos cartells indicadors que duen al refugi lliure (sense aigua)del Pletiu de l´Extrem.\nTRENS I HORARIS\nNomés hi ha un tren al dia que passi per Sant Llorenç de Montgai. Ara bé, aquest únic tren s´atura dos cops en aquesta estació. La primera vegada ho fa en el sentit La Pobla de Segur a les 9:50h i la segona en direcció Lleida a les 14:04h.\nEvidentment que no hi ha temps material en aquestes 4h14min per fer aquest recorregut entre tren i tren (tret que no es faci corrent), però tenim l´opció de poder dormir a l´alberg La Cova de Sant Llorenç de Montgai un cop feta la ruta o bé utilitzar el refugi lliure del Pletiu de l´Extrem, dalt la carena del Montroig. És un refugi lliure en bones condicions, amb bancs i taula, sense matalassos ni aigua en el exterior. Hi ha un dipòsit que teòricament recull aigua de la pluja i una broll, però tot plegat sembla estar inutilitzat.\nAtenció. Deixem pista agafem corriol dreturer amb fites\nGirem a l´esquerra passat el restaurant\nVia del tren. Opcional per sota\nmakmila Oct 15, 2018\nSenderisme en tren Oct 15, 2018\nGracias makmila, nos alegramos que te haya gustado. Además de esta ruta, que quizás sea la más clásica de la zona, también tienes la Ruta ST171 que visita la Cova del Tabac y que acaba en Vilanova de la Sal.\nAsí mismo, la Ruta ST188 recorre tota la Serra de Montroig pero des de Vilanova de la Sal.\nHi, found this interesting trail: 56. Senderisme en tren: circular a la carena del Mont-roig i Pala Alta (100 cims) des de l'estació de Sant Llorenç de Montgai https://www.wikiloc.com/hiking-trails/56-senderisme-en-tren-circular-a-la-carena-del-mont-roig-i-pala-alta-100-cims-des-de-lestacio-de-sa-5759465 Regards, Wikiloc | Trails of the World


Ara sí, ens espera un any ben frenètic - Nova Conca\nAra sí, ens espera un any ben frenètic\nDivendres, 11 de gener de 2019 a les 05:45h\nAmb els Reis Mags d’Orient, que ja fa dies que van emprendre el viatge de retorn cap al seu país, l’any comença amb tota la seva brillantor i cruesa, de veritat, a la Conca de Barberà. De fet, el retorn a la quotidianitat ens ha arribat enmig d’un fred que pela i potser ens avisa que aquest no serà un any, potser, tranquil.\nI és que aquest, el 2019, serà un any marcat per les eleccions municipals, que portaran la renovació de més d’un ajuntament de la nostra comarca. Per tant, ben aviat començarem a saber coses sobre llistes que es preparen, alcaldes que es tornen a presentar o no i, en general, començarà el xup-xup propi d’unes eleccions municipals en cadascun dels municipis de la nostra comarca. És clar que també veurem com de pressa i corrents s’acaben obres i en comencen d’altres, tal com ja ens tenen acostumats els consistoris quan s’apropa una contesa electoral.\nTanmateix, i tenint en compte que les municipals no seran les úniques eleccions que veurem, també serà l’any del judici als nostres presos polítics i la perpetuació en la llunyania dels nostres exiliats, amb tot el que això pot comportar de mobilitzacions i reaccions vàries segons vagin variant les coses des del Suprem. Serà, doncs, un any distret i mai avorrit.


Ràdio Balaguer - El Club Futbol Balaguer incorpora al primer equip els davanters Edu Raya i Jordi Clivillé, tots dos procedents del FC Alcarràs. També al centrecampista Gerard Alcobé, i anuncia la renovació de molts noms de l'actual plantilla.\nEl Club Futbol Balaguer incorpora al primer equip els davanters Edu Raya i Jordi Clivillé, tots dos procedents del FC Alcarràs. També al centrecampista Gerard Alcobé, i anuncia la renovació de molts noms de l'actual plantilla.\nEl Club Futbol Balaguer incorpora al primer equip els davanters Edu Raya i Jordi Clivillé, tots dos procedents del FC Alcarràs.\nRaya ha jugat la passada temporada al FC Alcarràs, on va arribar procedent del Mollerussa, equip en el que va jugar dues temporades, aconseguint l'ascens a Primera Catalana en quedar primers classificats la temporada 2017/18. Anteriorment ja havia jugat a Primera Catalana amb l'Almacelles.\nClivillé torna a casa, per defensar els colors del Balaguer, equip on ja havia jugat fins l'any 2016, a Primera Catalana. Clivillé va estar també dues temporades a Mollerussa i aquesta última a l'Alcarràs, compartint vestidor els tres darrers anys amb Raya.\nTambé ha anunciat el club el fitxatge de Gerard Alcobé. Alcobé procedeix de l'Artesa de Segre.\nEls fitxatges de Raya i Clivillé es sumen a la llista de renovacions anunciades pel club, que són les de Jordi López, Pol Grabalosa, Ricard Cervelló, Sergi Surroca, Mikel del Àguila, Aleix Llusà, Marc Sánchez, Victor Darias, Jordi Jordana, Joan Martínez, Pau Solanes i el porter Alfred Peguero.


Emprenyadíssim – Tribus de la Segarra\nNo trobo cap altra paraula que expressi el meu grau de desconcert, aclaparament, consternació i tristesa per l’actitrud dels partits polítics que es diuen independentistes. En comptes de fer front a la nova ofensiva de l’estat espanyol, es dediquen a discutir si són naps o són cols.\nMireu si no. Les accions contra l’independentisme no han variat ni un mil·límetre. S’han iniciat procediments que fins ara estaven aturats. A l’espera de la sentència del TS, s’ha posat en marxa la segona part: el Jutjat numero 13 del Tribunal Superior de Justícia de Catalunya ha anunciat per al gener l’inici d’un altre procés, ara contra els responsables dels Mossos d’Esquadra; se citen a declarar alts càrrecs, la Guàrdia Civil entra impunement al Palau de la Generalitat… En un altre àmbit, es demana la inhabilitació del president Torra per no haver tret el llaç groc del balcó de Palau, es nega a tres parlamentaris l’exercici dels seus drets com a representants escollits democràticament. Per acabar-ho d’adobar, s’ha fet públic que el Ministeri de l’Interior ha fet espionatge sobre les delegacions de la Generalitat a Londres, Berlín i Ginebra. El mateix ministre Borrell ha demanat al TSJC el tancament d’aquestes seus; els informes farien riure si no fos que Catalunya s’hi juga molt en la seva projecció exterior. És evident que es volen boicotejar els intents d’internacionalització del “cas català”. Torna, doncs, l’ofensiva de l’estat contra tot allò que faci olor de separatisme.\nDavant d’una situació que considero d’extrema gravetat, ¿quina és la posició dels principals partits independentistes de Catalunya? Hi ha motius sobrats per revoltar-se en tots aquests àmbits i altres que probablement he oblidat. Però no, els senyors diputats tenen massa feina discutint si són verdes o són madures als ajuntaments o qui ha d’ocupar la presidència de la Diputació de Barcelona. No hi ha temps per als grans temes de país; només hi ha temps per mantenir el major nombre de cadires. Que la senyora Elsa Artadi reconegui públicament que l’enfrontament entre JxCat i ERC “ha tocat fons” i ningú proposi res per reconduir la situació és un signe del grau de degradació a què han arribat. S’han omplert la boca d’independència, però no han dubtat a posar-se en mans del PSC, que va votar a favor del 155 i estic segur que tornaria a fer-ho si es donés al cas.\nNo és que a cada bugada perdem un llençol; crec que el pacte de JxCat i PSC a la Diputació de Barcelona és el tret de gràcia a l’independentisme. Els somriures d’orella a orella d’Iceta i Cia, així ho demostren. Ara tallaran el bacallà; que administrar 1.100.000 euros no és cap cul de paner. Mentrestant, JxCat torna al “peix al cove” de la Convergència autonòmica.\nHaurem de fer altra vegada la travessia del desert. Allà on hi hagi un grup disposat a deixar-hi la pell per al país, allà ens trobaran. Lluny de falsos profetes i traïdors, però esperançats. Si l’experiència passada ens ha servit per prendre consciència i arribar on som, una nova empenta ens pot portar a la victòria final. No ens rendirem!


8 de setembre de 2021 21:00\nHem sentit les opinions de membres del PP indicant que no es pot parlar de cap tema fora de la Constitució.\nTambé ha parlat Salvador Illa, el líder del PSC ha reclamat al president de la Generalitat, Pere Aragonès, que convoqui la taula de diàleg a Catalunya i deixi de ser “el president del monòleg”, després de recordar que el Govern espanyol “ja s’ha mogut” amb la concessió dels indults.\nMoltes ha estat les diferents opinions sobre el tema, però destacaria la del Papa Francesc que no ha caigut en el parany de Carlos Herrera (COPE) dient que: Espanya hauria de repassar la seva història i que sense reconciliació i diàleg no s’ha arribaria a cap acord satisfactori.\nEl vicepresident del Govern, Jordi Puigneró, va advertir que, si no hi ha avanços en la resolució del conflicte català, és evident que la taula de diàleg no durarà dos anys, i no ha descartat reprendre la via unilateral si l’Estat prèviament també actua unilateralment contra Catalunya.\nEn declaracions a l’agència EFE, Puigneró es va mostrar molt escèptic amb els fruits que pot donar la taula de diàleg entre l’Estat i la Generalitat, que està prevista per aquest mes de setembre.\nUn dels socis del govern de coalició va decidir que volia fer aquesta aposta per la taula de diàleg. Nosaltres l’hem acceptat i participar-hi en ella, amb molt d’escepticisme, vists els resultats en el passat, ha afirmat Puigneró, principal veu de JxCat en el Govern.\nLa negativa del Govern de Pedro Sánchez a negociar sobre les grans reivindicacions de l’independentisme, amnistia i autodeterminació, porta a Puigneró a posar en qüestió el termini de dos anys que van acordar donar ERC i la CUP a la taula de diàleg, abans d’avaluar si cal mantenir-la o donar-la per liquidada.\nVeurem com evoluciona, veurem si l’Estat fa un canvi o no, ha dit el vicepresident del Govern, abans d’afegir: Si veiem que aquesta taula, en les diferents reunions, es bloqueja i no hi ha avanços, el que és evident que no durarà dos anys. L’acord que tenim és per aquests dos anys, però és evident que, depenent de com vagi la taula, podria acabar abans, ha insistit.\nLa seva reflexió coincideix amb l’expressat dies enrere per la vicepresidenta i portaveu de JxCat, Elsa Artadi, que es va preguntar si farà falta o no esperar dos anys per a veure quin recorregut té aquesta suposada taula de diàleg vist “l’enduriment” del discurs del PSOE en relació amb Catalunya, unes declaracions que va criticar la secretària general d’ERC, Marta Rovira, en considerar que afebleixen la posició del Govern.\nSi no hi ha cap avanç en la negociació ha remarcat Puigneró, significarà que “l’Estat ha actuat unilateralment”. Això de la via unilateral funciona pels dos costats. O és que no actua unilateralment l’Estat amb nosaltres? I tant que ho fa. L’única cosa que ha de saber l’Estat és que nosaltres també estem disposats a fer-ho.\nSorgiran petites qüestions, matisos, fins i tot de tant en tant un soci com un altre voldran marcar perfil en un àmbit concret, però sempre dins del marc de l’acord de legislatura, ha assenyalat Puigneró.\nEstic d’acord amb el que diu Pilar Rahola però, la reforma laboral del PP i la llei Mordassa tampoc ha fet cap pas per anul·lar-les o modificar-les. Podem refiar-nos de qui incompleix les seves promeses electorals? No està aclarida la seva presència o no a la taula de diàleg. El que si li he sentit dir, en el telenotícies, és que vindrà amb propostes i promeses d’inversions per Catalunya, això si acaba venint, aspecte aquest, a hores d’ara, pendent de confirmació.\nQuè en pensen vostès, benvolguts lectors? Amb tot el respecte per aquells que hi confien en la taula de diàleg, incloent-hi Junqueras, a qui sembla no preocupar-li la possible absència de Sánchez en la reunió, la meva opinió —i tant de bo que voldria equivocar-me—, la taula de diàleg no resoldrà el problema existent mentre continuï la repressió, que l’amnistia pot resoldre, i segueixi existent el dèficit fiscal i la manca d’inversions de l’estat a Catalunya.\nEls jocs d’hivern al Pirineu o l’ampliació de l’aeroport del Prat no són altra cosa que una distracció i entreteniment per als polítics independentistes que, mentrestant, poden oblidar o ajornar per més endavant les qüestions més importants que ens afecten, com són l’autodeterminació i l’amnistia.\njmj 10 de setembre de 2021 8:11 El 8:11\nLa “taula de diàleg”, ni bé, ni malament. Sempre que sàpiguen els que diuen que hi “creuen” que és simplement tàctica i que no s’obtindrà cap resultat directe míninament important, rès de rès de rès. I sempre que per altra banda ens estiguem preparant a fons per un nou embat on el segur fracàs de la taula de diàleg sia un peonet més també a favor d’aquest doncs nou embat (decissiu?).\nJordi Minguella 27 de setembre de 2021 21:06 El 21:06\nCal donar el temps que ens han demanat i anar preparant el nou embat democràtic. Europa no farà res o molt poca cosa, i no ens hem de cansar. És un club d’estats i es tapen les vergonyes entre ells. La única manera es començar des de JA MATEIX, a internacionalitzar, mes i mes el procés arreu del mon occidental, amb les democràcies consolidades. Cal molta argumentació, moltísssima. I tenir molt clar que, tot i que hi han lleis que avalen el dret d’autodeterminació, no s’ha fet mai un procés d’independència, sense morts de cap banda, en un pais amb la democracia sense consolidar.


ESADV – ESAD – Escola Superior d'Art Dramàtic de València\nL’ESAD València és l’únic Centre Superior per a la realització dels estudis d’Art Dramàtic de la nostra Comunitat. El seu objectiu és proporcionar una formació tècnica i artística als futurs professionals del teatre. En l’actualitat, en l’ESAD València es poden cursar els estudis d’Art Dramàtic en les especialitats d’Interpretació, Direcció Escènica i Dramatúrgia i des del curs 2015-16 Escenografia. Els Estudis Superiors d’Art Dramàtic són equivalents als de Llicenciat Universitari.\nCom a centre públic l’ESADV està oberta a tots els interessats a rebre la seua formació, amb independència del seu nivell social o econòmic. Les especials característiques d’aquests ensenyaments determinen una ràtio professor-alumne de dotze a un en les assignatures pràctiques i de vint-i-quatre a un en les teorico-pràctiques. Aquest nombre tan restringit, necessari per al correcte desenrotllament pedagògic, implica una selecció de l’alumnat a través de les proves d’accés.\nEl Claustre de professors està integrat per docents especialitzats en les diferents disciplines i integrats a través de la seua labor teòrica o creadora en l’àmbit professional teatral. L’ESADV és també un lloc de trobada i connexió dels nostres alumnes amb la vida teatral mitjançant diverses activitats com ara, conferències, taules redones, trobades amb professionals, cursos i representacions.


Caravana d'ajut humanitari\n::Inici >Projectes >Caravana d'ajut humanitari\nEl moviment solidari amb el Poble Sahrauí i la Delegació del Frente Polisario de Catalunya sol.licitem als ciutadans i ciutadanes de Catalunya que participin en la recollida popular de productes de primera necessitat que tindrà com a població beneficiària els sahrauís refugiats en els campaments de Tindouf.\nLa població sahrauí viu separada des de fa més de 30 anys. Una part de la població resta al Sàhara Occidental, zona ocupada per Marroc i l’altra fugí cap el desert, buscant refugi en territori algerià (campaments de Tindouf). Des d’aleshores, més de 200.000 sahrauís viuen en la «hammada» argelina, sobrevivint gràcies a l’ajut internacional.\nA partir de l’agost de l’any 2005 les agències de la ONU i especialment els programes de l’ACNUR (Alt Comissionat de les Nacions Unides pels Refugiats) i PAM (Programa d'Aliments Mundial) han fet una reducció de la seva assistència humanitària que és concreta en un 44% dels seus programes als campaments de refugiats sahrauís, afectant bàsicament als aliments de primera necessitat.


Millores en la circulació de Ciutat Vella | València Extra\nMillores en la circulació de Ciutat Vella\nLa reducció de trànsit en diverses vies de Ciutat Vella i facilitar un accés millor al mercat de Mossén Sorell són els dos objectius de la intervenció que ha realitzat l’Ajuntament, a través de la Regidoria de Mobilitat Sostenible, en aquesta zona de la ciutat. El regidor Giuseppe Grezzi ha explicat que els canvis de sentit del carrer de Sant Miquel i de la plaça de Mossén Sorell permetran, a més, una eixida cap a la Ronda Interior pel carrer d’Alejandra Soler.\nA la implantació el passat mes d’octubre de trajectes de circulació tancats a l’àrea de Ciutat Vella, que comprén els barris del Carme, El Pilar i El Mercat, s’han afegit hui dos canvis de sentit per a millorar el funcionament global dels trajectes esmentats. Cal recordar que la reordenació implantada canalitza el trànsit d’entrada des de la Ronda Interior cap als domicilis, estacionaments, comerços i espais reservats de càrrega i descàrrega i amb eixida cap a un punt pròxim de la mateixa ronda, evitant així els vials oportunistes cap a altres zones del centre de la ciutat.\nEls canvis de sentit s’han establit al tram del carrer de Sant Miquel –entre les places de Mossén Sorell i de Tavernes de la Valldigna-, que ara permet la circulació en sentit cap al carrer d’Alejandra Soler, i al tram de la plaça de Mossén Sorell, entre els carrers dels Soguers i de la Corona, que queda en doble sentit de circulació regulat mitjançant pas alternatiu, amb preferència per als qui ixen de la plaça.


La prestació econòmica per incapacitat permanent total (IPT) consisteix en una pensió vitalícia mensual, que pot ser substituïda excepcionalment per una indemnització a tant alçat, quan el beneficiari és menor de 60 anys.\nLa quantia de la pensió d'IPT s'obté d'aplicar un percentatge a la base reguladora (BR) corresponent, segons la causa que origina la incapacitat.\nSi deriva de malaltia comuna, la quantia de la pensió no pot ser inferior al 55% de la base mínima de cotització per a més grans de 18 anys vigent en cada moment, en termes anuals.\nEl càlcul de la base reguladora (BR) serà diferent segons la causa que origini la incapacitat permanent:\nSi la incapacitat deriva d'una malaltia comuna:\nTreballador major de 52 anys i menor de 65 en la data del fet causant:\nS'obtindrà el quocient que resulti de dividir per 112 les bases de cotització de l'interessat durant els 96 mesos immediatament anteriors al mes previ al del fet causant. El còmput de les esmentades bases es farà d'acord amb les regles següents:\nLes altres bases s'actualitzaran d'acord amb l'evolució de l'IPC, des dels mesos a què corresponguin fins al mes immediatament anterior a aquell en què s'iniciï el període de bases no actualitzables a què es refereix el paràgraf anterior.\nS'aplicarà al resultat obtingut el percentatge que correspongui en funció dels anys de cotització, segons l'escala prevista per a les pensions de jubilació, i es consideraran a aquest efecte com a cotitzats els anys que faltin al treballador, en la data del fet causant, per complir l'edat ordinària de jubilació vigent en cada moment. Si no s'arriba a 15 anys de cotització, el percentatge aplicable serà del 50%.\nL'import resultant de les regles anteriors constituirà la BR a la qual, per obtenir la quantia de la pensió que correspongui, s'haurà d'aplicar el percentatge previst per al grau d'incapacitat reconegut.\nTreballador menor de 52 anys en la data del fet causant (al qual s'exigeix un període de cotització inferior a 8 anys):\nLa BR s'obtindrà de manera anàloga al supòsit anterior, però el quocient s'obtindrà dividint la suma de les bases mensuals de cotització en nombre igual al de mesos de què consti el període mínim de cotització exigible, sense tenir en compte les fraccions de mes, pel nombre de mesos a què les esmentades bases es refereixin, multiplicant aquest divisor pel quocient 1,1666, i excloent de l'actualització, en tot cas, les bases corresponents als 24 mesos immediatament anteriors al mes previ a aquell en què es produeixi el fet causant.\nTreballador amb 65 anys o més en la data del fet causant que no reuneix els requisits per a la jubilació:\nLa BR serà el quocient que resulti de dividir per 112 les bases de cotització de l'interessat durant els 96 mesos immediatament anteriors al mes previ al del fet causant, d'acord amb el que estableix la norma ).\nTreballadors a temps parcial:\nQuan la incapacitat permanent derivi d'una malaltia comuna, per al càlcul de la BR, es tindran en compte les mateixes regles que en la pensió de jubilació.\nA partir de l'1-1-2013, si en el període que s'ha de prendre per al càlcul de la BR apareixen mesos durant els quals no ha existit l'obligació de cotitzar, les primeres 48 mensualitats s'integraran amb la base mínima d'entre totes les existents en cada moment i la resta de mensualitats amb el 50% de l'esmentada base mínima.\nEn els supòsits en què en algun dels mesos a tenir en compte per a la determinació de la base reguladora, l'obligació de cotitzar existeixi només durant una part del mes, serà procedent la integració assenyalada en el paràgraf anterior per la part del mes en què no existeixi obligació de cotitzar, sempre que la base de cotització corresponent al primer període no arribi a la quantia de la base mínima mensual assenyalada. En aquest supòsit, la integració arribarà fins a aquesta última quantia.\nEn el cas de treballadors inclosos al Sistema especial per a empleats de la llar, des de l'any 2012 fins a l'any 2018, per al càlcul de la BR de la pensió d'incapacitat permanent derivada de contingències comunes només es tindran en compte els períodes realment cotitzats (no s'aplicarà integració de llacunes).\nEn el cas de treballadors inclosos al Sistema especial per a treballadors per compte d'altri agraris, a partir de l'1-01-2012, per al càlcul de la BR només es tindran en compte els períodes realment cotitzats (no s'aplicarà integració de llacunes).\nEn els supòsits de contractes a temps parcial, de relleu i fixos discontinus, s'haurà de tenir en compte que:\nLa integració dels períodes durant els quals no hi hagi hagut obligació de cotitzar, es durà a terme amb la base mínima de cotització d'entre les aplicables en cada moment, corresponent al nombre d'hores contractades en la data en què es va interrompre o es va extingir l'obligació de cotitzar. Si l'obligació de cotitzar existeix només durant una part del mes, la integració procedirà per la part del mes en què no existeixi obligació de cotitzar, sempre que la base de cotització corresponent no arribi a la quantia de la base mínima esmentada.\nLa BR serà el quocient que resulti de dividir per 28 la suma de les bases de cotització de l'interessat durant un període ininterromput de 24 mesos. L'esmentat període serà elegit pel beneficiari dins els 7 anys immediatament anteriors a la data del fet causant de la pensió.\nSi en la data del fet causant l'interessat no ha completat el període de 24 mensualitats ininterrompudes de cotització, la BR es determinarà utilitzant la fórmula més beneficiosa de les dues següents: la que preveu el paràgraf anterior o la que resulti de dividir entre 28 la suma de les bases mínimes de cotització vigents en els 24 mesos immediatament anteriors al fet causant de la incapacitat, preses en la quantia corresponent a la jornada laboral contractada en darrer terme pel causant.\nSi la incapacitat deriva d'un accident de treball o d'una malaltia professional:\nLa BR es calcula sobre salaris reals, tenint en compte que no poden ultrapassar el límit màxim de cotització ni ser inferiors al límit mínim, vigents en sobrevenir la incapacitat. Serà el quocient de dividir per 12 els sumands següents:\nSou i antiguitat diaris del treballador en la data de l'accident o de la baixa per malaltia per 365 dies.\nEn els supòsits de contractes a temps parcial i de relleu en què el treballador no presti serveis cada dia o, prestant-los, la seva jornada de treball sigui irregular o variable, el salari diari serà el que resulti de dividir entre 7 o 30 el setmanal o mensual pactat en funció de la distribució de les hores de treball concretades en el contracte per a cada un d'aquests períodes.\nEn els supòsits de contractes fixos discontinus, el salari diari serà el que resulti de dividir entre el nombre de dies naturals de campanya transcorreguts fins a la data del fet causant, els salaris percebuts pel treballador en el mateix període.\nPagues extraordinàries, beneficis o participació, pel seu import total l'any anterior a l'accident.\nEl quocient de dividir els plusos, les retribucions complementàries i les hores extraordinàries percebudes l'any anterior a l'accident, pel nombre de dies efectivament treballats en l'esmentat període. El resultat es multiplicarà per 273, tret que el nombre de dies laborals efectius en l'activitat de què es tracti sigui menor, i en aquest cas, s'aplicarà el multiplicador que correspongui.\nLa quantia computable en concepte d'hores extraordinàries no podrà ultrapassar l'import que resulti de multiplicar la mitjana per la qual s'hagi remunerat cada hora extraordinària, pel límit màxim laboral anual d'hores extraordinàries, fixat en l'art. 35.2 de l'Estatut dels treballadors.\nEn els supòsits de contractes a temps parcial, de relleu i fixos discontinus, la suma dels complements salarials percebuts per l'interessat l'any anterior al del fet causant es dividirà entre el nombre d'hores efectivament treballades en aquest període. El resultat obtingut així es multiplicarà per la xifra que resulti d'aplicar a 1826 el coeficient de proporcionalitat existent entre la jornada habitual de l'activitat de què es tracti i la que es reculli al contracte.\nQuan s'acreditin cotitzacions a diversos règims i no es tingui dret a pensió en un d'aquests règims, les bases de cotització acreditades en aquest últim, en règim de pluriactivitat, es podran acumular a les del règim en què s'obtingui la pensió, exclusivament per determinar la BR, sense que la suma de les bases pugui ultrapassar el límit màxim de cotització vigent en cada moment.\nQue es tracti d'un treballador de menys de 60 anys.\nQue se presumeixi que les lesiones determinants de la incapacitat no són susceptibles de modificació que donin lloc en endavant a una revisió de la incapacitat declarada.\nQue el beneficiari realitzi feines per compte propi o per compte d'altri, o s'acrediti que l'import de la indemnització s'invertirà en la preparació o desenvolupament de noves fonts d'ingrés com a treballador autònom, sempre que s'acrediti tenir aptitud suficient per a l'exercici de l'activitat de què es tracti.\nQue se sol·liciti dins dels 3 anys següents a la data de la resolució o sentència ferma que li reconegui el dret a la pensió o, si fos menor de 21 anys d'edat en aquesta data, dins dels 3 anys següents al dia en què faci 21 anys.\nLa quantia arriba a un màxim de 84 mensualitats de la pensió amb menys de 54 anys d'edat i a un mínim de 12 mensualitats als 59 anys, segons l'escala següent:\nEdat - anys\n|Nre. de mensualitats de pensió\nMenor de 54 anys 84\nLa resolució ha de ser dictada per la Direcció General de l'INSS.\nLa indemnització es farà efectiva a partir de la resolució esmentada.\nUn cop autoritzada la substitució, el beneficiari no podrà sol·licitar que es deixi sense efecte l'esmentada substitució per recuperar la condició de pensionista fins que faci els 60 anys.\nEn complir els 60 anys, el beneficiari passarà a percebre la pensió reconeguda inicialment, incrementada amb les revaloracions corresponents que s'haguessin produït des de la data en què es va autoritzar la substitució per la indemnització.\nSi el beneficiari mor abans de complir els 60 anys, causarà dret a les prestacions de mort i supervivència com si hagués estat pensionista en tal moment.\nLes pensions derivades de malaltia comuna i d'accident no laboral s'abonen en 14 pagues, una per cada un dels mesos de l'any i dues pagues extraordinàries l'any, que es fan efectives juntament amb les mensualitats de juny i de novembre i pel mateix import que el de la mensualitat ordinària corresponent als mesos esmentats.\nLes pensions derivades d'accident de treball i malaltia professional s'abonen en 12 mensualitats, ja que les pagues extraordinàries s'han prorratejat dins de les mensualitats ordinàries, un cop s'han tingut en compte per al càlcul de la base reguladora de la pensió.\nQuan es tracti d'indemnitzacions, el pagament es realitza un sol cop en la quantia que correspongui.\nEs garanteixen quanties mínimes mensuals segons l'edat, l'import de les quals varia en funció de la modalitat de convivència i dependència econòmica.\nLa prestació d'incapacitat permanent total i la de jubilació que se'n derivi, per canvi de denominació en complir l'interessat els 65 anys, està subjecta a tributació en els termes establerts a les normes reguladores de l'Impost sobre la renda de les persones físiques (IRPF) i sotmesa, si escau, al sistema general de retencions a compte de l'impost, amb les excepcions següents:\nLes prestacions derivades d'actes de terrorisme, seran sempre exemptes.\nLes pensions d'incapacitat permanent total (55%) i les de jubilació que se'n derivin per canvi de denominació, encara que no en siguin exemptes, ho seran a Biscaia, Araba/Àlaba i Guipúscoa si no s'acrediten rendes.\nLes pensions d'incapacitat permanent total qualificada (75%) i les pensions de jubilació que se'n derivin per canvi de denominació són exemptes a Biscaia, Araba/Àlaba i Guipúscoa, llevat que els interessats acreditin rendes.


Landgasthof Ochsen Seelbach Alemanya - Ofertes d'hotels amb els MILLORS DESCOMPTES EN LÍNIA\nAllotjaments a Seelbach\nVeure tots els 13 allotjaments a Seelbach.\nSchuttertalstr.5, Seelbach, Seelbach, Alemanya, 77960 - Veure al mapa\nDissenyat tant per oci com per negoci, Landgasthof Ochsen està situat idealment a Seelbach; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Landgasthof Ochsen, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, insonorització, aparell de televisió LCD/pantalla de plasma, TV satèl•lit/cable, articles de tocador per tal de relaxar-vos després d'un cansat dia. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Landgasthof Ochsen és la vostra destinació si buscau allotjament de qualitat a Seelbach.\nTots els tipus de viatgers (146)Parelles (61)Viatgers en solitari (45)Famílies amb infants petits (15)Famílies amb infants grans (3)Grups (22)


“Escollir la música ‘tradifolk’ ja és una decisió política” | Cultura | EL PAÍS Catalunya\nENTREVISTA | JORDI FÀBREGAS\n“Escollir la música ‘tradifolk’ ja és una decisió política”\nJordi Fàbregas vol que se’l conegui només com a músic, però la seva llarga tasca de lluita per la recuperació i la gestió de la música tradicional i folklòrica en fa d’ell tot un referent\n5 ABR 2018 - 09:14\tCEST\nJordi Fàbregas, director del festival Tradicionàrius. Consuelo Bautista\nNo, els afeccionats a les músiques tradicionals, populars, d’arrel... o com vulgui anomenar-se’ls, no viuen tancats en una urna hermètica, ni són un poblat d’irreductibles lluitant en un entorn hostil. Ben al contrari, són persones normals que viuen mirant cap al futur, però, això sí, amb els peus ben arrelats a la terra. La música tradifolk és més viva que mai, amb múltiples projectes que no tenen gens d’arcaic o revisionista. I Jordi Fàbregas (Sallent, 1951), músic abans que agitador cultural, és un dels eixos sobre els quals gira aquest moviment: president de l’associació cultural que gestiona el Centre Artesà-Tradicionàrius (CAT) i director del festival Tradicionàrius, que ja ha arribat a la recentment acabada 31a edició, acumula el Premi Nacional de Música 1993, el Premi Nacional de Cultura Popular 1996 i la Medalla d’Honor de Barcelona 2006.\nPregunta. Els números fan certa patxoca: 30 anys de Tradicionàrius i 25 de CAT...\nResposta. El primer Tradicionàrius va ser el 1988, i el CAT el comencem a gestionar l’abril de 1993.\nP. Però no tot va començar aquí...\nR. No, és clar. Jo venia de la cançó d’autor. El meu primer disc és de 1968 com a cantautor. Després formem el trio Coses, treballant sobre poetes, entre 1972 i 1979. I més tard neix La Murga, ja sobre música tradicional. En 1984 ens reunim amb l’Orquestrina Galana i El Tercet Treset per muntar els Saraus de Primavera al jardí de l’antic Hospital de la Santa Creu. Va ser el primer punt de contacte del sector. Els Saraus duraven un cap de setmana, en vam fer tres, i ja vam iniciar tallers d’instruments i de ball, animació, música antiga i, fins i tot, menjar amb Pep Salsetes.\nP. A principi dels vuitanta existia ja un brou de cultiu per a aquesta música?\nR. Sí. No érem molts, però els que hi érem, hi érem. En aquella època va començar també el Festival Internacional de Música Popular Tradicional, el FIMPT, de Vilanova i la Geltrú, les Trobades d’Arsèguel... Els grups tenien feina, es feien discos... Hi havia activitat, però molta menys que ara.\nP. Com ha canviat l’ambient?\nR. En aquests 30 anys la progressió ha estat molt bona: hi ha molta gent interessada, molts grups, moltes propostes de creació. S’ha avançat molt, encara que històricament sempre ens queixem perquè a aquest sector li costa fer-se visible com una proposta més del país, com el jazz, el pop, el rock, la clàssica... Va ser la cerca d’aquesta visibilitat el que ens va portar a crear els Saraus, i des de sempre dèiem que era necessària una programació regular per aconseguir la normalitat, perquè ens considerem un moviment cultural que crea treballs nous i els ensenya amb els mitjans que té.\nP. I avui existeix un públic interessat?\nR. Al meu entendre, sí. Si vols una salsa per a una pasta, vas a una tenda i trobes un expositor en el qual hi ha diverses salses i esculls la que més t’agrada. No passa igual amb la nostra proposta musical. Seguim reivindicant aquest expositor, en igualtat de condicions amb altres propostes, perquè la gent pugui escollir. Si la gent no coneix alguna cosa, no la pot anar a buscar.\n“Als anys vuitanta, des de la Generalitat se’ns va dir que era el moment del rock i del pop català... i se’ns va deixar de banda”\nP. Si en tres dècades no s’ha aconseguit, qui en té la culpa?\nR. És molt fàcil carregar les culpes a algú. Ara les xarxes hi ajuden... però els grups segueixen tenint problemes perquè la seva proposta estilística es conegui amb normalitat i assíduament.\nP. Mitjans, institucions, Govern... què s’hauria d’haver fet per buscar aquesta igualtat?\nR. Jaume Arnella i jo mateix ho hem repetit des de fa molts anys: hi ha d’haver una confluència d’interessos per part dels diferents agents. En altres moments hi era, però en una altra direcció. Als anys vuitanta, des del Departament de Cultura se’ns va dir que era el moment del rock i del pop català, i se’ns va deixar de banda. Així, hem seguit treballant cadascú al seu aire. Es fan programacions en molts llocs, però costa molt que es vegi tota la informació que generem i llancem. Ens agradaria traslladar aquesta creativitat al dia a dia, per no sentir-nos extraterrestres. Ara, però, ja no hem d’explicar el que fem a les institucions perquè ja se’ns coneix. Una altra cosa són els recursos que hi ha per distribuir. El percentatge que es destina a cultura és molt baix, és molt difícil que arribi a les proporcions que a nosaltres ens agradaria.\nP. Parlant de distribució de recursos, com es financen el CAT i el Tradicionàrius?\nR. Les parets del CAT són del districte de Gràcia, amb el qual mantenim un acord, i també tenim un conveni amb l’Institut de Cultura Municipal i amb la Direcció General de Cultura de la Generalitat. Són acords que es renoven anualment. Tot això significa al voltant d’un 45% del pressupost. La resta ho obtenim de l’activitat generada: tallers, concerts i cessions de sala.\nP. Hi ha feina per a tots els músics que van sortint? Poden viure d’aquesta música?\nR. Depèn del llistó que cadascun es posi, però és complicat. La gent ha de realitzar diverses activitats. Grups tan assentats com Quico el Cèlio viuen de la seva música, però perquè fan tallers, classes, han muntat la Casa de la Jota... Aquesta pluriactivitat és, per a bé o per a mal, necessària.\nP. I amb tot aquest panorama, com veu el futur?\nR. El veig bé. Si només ens haguéssim quedat la gent de la meva generació aguantant seria diferent, però hi ha molta gent jove. Cada vegada hi ha més músics i més grups amb un nivell tècnic millor i s’està obrint la porta perquè entrin gent d’altres sectors, com el jazz.\nP. En la dècada dels vuitanta, interpretar aquesta música era una forma de prendre partit social i fins i tot polític. Significa alguna cosa tocar ara en el Tradicionàrius?\nR. Crec que sí. Per a mi, escollir la música tradifolk per expressar-te ja és una decisió ideològica i política perquè estem fent això i no una altra cosa. La tradició et fa saber d’on vens, i si tot això està arrelat al territori, encara més. Es pot fer amb peces instrumentals, i ja significa una presa de partit enfront de la uniformitat sonora que existeix. Si hi afegim text es poden cantar coses antigues i traslladar-les a la situació actual, com el feminisme, que està molt mal tractat en la tradició, pot servir per fer una denúncia social. La improvisació cantada, garrotins, nyacres, glosses, jotes... juguen amb la ironia per dir coses amb les lletres. L’art de glossar és germà del rap. I en aquest aspecte la cosa en aquest moment, sota el meu punt de vista, és molt greu. Sobretot pel que fa a les llibertats d’expressió. Aquella lluita que hi va haver a l’època de La torna i Els Joglars, aquell cartell amb la marca vermella sobre la boca, ha tornat a sortir, com si estiguéssim en el mateix lloc. Sense anar més lluny, tot el que ha succeït darrerament amb Valtonyc, Hasél o els quadres de Santiago Sierra a ARCO...\nP. Oficialment, no existeix la censura...\nR. Bé... si no existir vol dir que no s’han de presentar papers per obtenir permisos al Govern Civil abans dels concerts perquè decideixi què es pot cantar i de 20 cançons te’n deixin dues o tres, doncs sí, ja no s’ha de fer aquest tràmit, però és més perillosa l’autocensura i hem de lluitar perquè no passi, perquè l’autocensura no et deixa viure, et talla la creativitat. Hem de seguir fent el que creiem que hem de fer. Estar arrelat al país té importància i, en aquest moment, hem de dir les coses amb tota normalitat i manifestar la nostra oposició al fet que això hagi desembocat cap aquí. El sector ha de poder treballar amb plena llibertat. Hem d’intentar no autocensurar-nos.\nP. Com ha afectat la implantació del 155 en el CAT i el festival?\nR. La inseguretat afecta, però la veritat és que l’hem tingut sempre. No saps mai què faràs el mes que ve. A nivell municipal, tot segueix funcionant. Com cada any, hem de tornar a negociar els acords. Pel que fa a la Generalitat, va ser una casualitat que al setembre signéssim un acord que ja estava pactat d’abans. Per tant, seguim tres anys més sota aquest paraigua. Pel que fa a altres acords anuals, la informació que tenim és que oficialment s’obriran igualment els terminis de presentació de propostes. O sigui, que seguirem amb els tràmits burocràtics que ens roben tant temps, i més des del saqueig del Palau de la Música. Les mateixes institucions han posat molts més filtres, sense tenir en compte l’interlocutor. Tothom ha de presentar molts més papers, i això significa una dificultat afegida perquè nosaltres no som buròcrates. Si pogués posar que, abans que qualsevol altra cosa, soc un músic, l’hi agrairia.


Postgrau Comunicació Gastronòmica | Universitat Abat Oliba CEU\nGraduats, llicenciats i diplomats interessats a desenvolupar la seva carrera professional en els àmbits del màrqueting i la comunicació especialitzada. Professionals d’empreses relacionades amb la gastronomia i l’enologia.\nDe febrer a abril. De dilluns a dijous de 17.00 h a 21.30 h. Lliurament de projectes: juny.\nDona resposta a les necessitats de les empreses relacionades amb la Gastronomia i l’Enologia\nLa Gastronomia i l’Enologia han experimentat al conjunt d’Europa un enorme impuls en els últims anys i la seva notorietat als mitjans de comunicació ha assolit una importància difícilment previsible fins fa escassament dues dècades. La seva popularització com a activitats d’oci ha suposat un notable salt cap endavant de totes les iniciatives econòmiques relacionades, que han viscut literalment una arrencada, tant als mitjans de comunicació com en l’àmbit comercial. Aquesta nova dimensió econòmica ha estimulat a les empreses del sector a posicionar la seva oferta i els seus productes atraient l’interès de nous mercats nacionals i internacionals.\nEl postgrau en Comunicació Gastronòmica i Enològica té com a objectiu donar resposta a les necessitats de les empreses relacionades amb la Gastronomia i l’Enologia, que precisen gestors d’informació integral per les seves accions i productes, així com professionals i estudiantes dels mitjans de comunicació que vulguin especialitzar-se en aquesta branca informativa de futur.\nPrograma molt orientat a l’entorn professional en un sector emergent com ho és la comunicació en l’àmbit de la Gastronomia i l’Enologia. És un programa dissenyat per facilitar l'accés a professionals en actiu.\nPrograma desenvolupat en estreta relació amb importants empreses del sector que s’impliquen activament amb aquesta formació de postgrau.\nQuadre docent compost per acreditats experts i professionals escollits pel seu reconegut prestigi i especialització.\nLa Revolució gastronòmica (5 crèdits ETCS)\nEl fenomen gastronòmic actual: orígens i referents\nEl canvi de paradigma en la gastronomia\nLa globalització del boom gastronòmic\nGastromarketing i empresa gastronòmica (10 crèdits ECTS)\nPrincipis del màrqueting especialitzat\nEl mercat restaurador i el mercat del producte premiumEmprenedoria gastronòmica i enològica\nLa construcció de la marca\nLa innovació en el sector de l'alimentació, begudes i el food service\nLa creació del Food Experience\nLa Comunicació gastronòmica i enològica (10 crèdits ECTS)\nReferents del mercat: mitjans generalistes i especialitzats\nLa producció escrita, audiovisual i l'entorn digital\nAgències de comunicació i de RP en el sector de la gastronomia\nCreativitat i estratègia en el pla de comunicació.\nPosicionament digital (web i xarxes socials)\nAnàlisis de referents i la seva estratègia de comunicació\nProjecte Professional (5 crèdits ECTS)\nAquest postgrau habilita per a l’exercici del periodisme avançat a mitjans generalistes i especialitzats, així com per a la gestió de la comunicació, interna i externa, a empreses i establiments vinculats a ambdós sectors.\nLa Universitat Abat Oliba CEU manté una estreta relació amb importants empreses líders al sector, que col·laboren activament en el postgrau en Comunicació Gastronòmica i Enològica, complementant la formació per a l'accés a l'àmbit professional dels alumnes. Aquestes col·laboracions amb empreses i entitats impliquen l'actualització contínua del programa del postgrau.\nEls assistents al postgrau en Comunicació Gastronòmica i Enològica han de realitzar el pagament complet abans d’iniciar el curs. El Servei de Postgraus i Extensió Universitària remetrà la matrícula a l’interessat perquè aquest efectuï el pagament en una de les entitats financeres que apareixen en el document de matrícula.\nQualitat i normati va\nEls candidats al postgrau en Comunicació Gastronòmica i Enològica han de posseir una titulació universitària superior espanyola (diplomatura, grau, llicenciatura o enginyeria superior), estrangera (equivalent a un Bachelor’s degree en el sistema anglosaxó), o bé formació professional avançada que incorpori, alhora, experiència professional en el sector. Aquest perfil inclou:\nGraduats, llicenciats i diplomats interessats a desenvolupar la seva carrera professional en els àmbits del màrqueting i la comunicació especialitzada.\nProfessionals d’empreses relacionades amb la gastronomia i l’enologia.\nProfessionals dels mitjans de comunicació interessats a ampliar el seu àmbit d’acció o que desitgin assumir noves responsabilitats.\nAquest postgrau pretén formar professionals avançats i autosuficients en la gestió de la comunicació gastronòmica i enològica, eficients en la transmissió de missatges divulgatius i promocionals per a l’obtenció de resultats de notorietat tant mediàtica com comercial. A més, proporciona habilitats en la manipulació de la informació dirigida als públics especialitzats del sector, així com al gran públic, sigui en l’àmbit nacional com en l’internacional.\nLa figura del Dircom multicanal\nLa narrativa de les marques en l'era 'Google Kids'\nPortes obertes d'informació per a la vocació\nLa sensibilitat influencer en la comunicació gastronòmica i enológica\nMirar Barcelona com la capital d'una regió vinícola\nValor i claus de futur de la Psicologia de l'Esport


El Holter és un excel·lent instrument de diagnòstic | Andreuenc\nEn els darrers anys, els motius pels quals la majoria de pacients acudeixen a la consulta de cardiologia són palpitacions, dolor toràcic i dipnea (ofec). En aquests casos són molt importants els registres Holter: el monitoratge ambulatòria de l’activitat elèctrica del cor. El Holter pot detectar qualsevol tipus d’arítmia, ja que es tracta d’un registre continuat del ritme cardíac durant 24 hores o més.\nAl pacient se li col·loquen uns petits elèctrodes similars als que s’utilitzen per fer un electrocardiograma que van connectats a una targeta informàtica –abans s’utilitzava una cinta magnètica– que grava les alteracions del ritme cardíac del pacient durant el dia i la nit. El pacient ha d’anotar qualsevol simptomatologia o incidència que es produeixi durant el dia en qüestió; una informació que serà de gran utilitat per al cardiòleg a l’hora d’interpretar el registre.\nEls extrasístoles son batecs que es produeixen abans del que seria esperat i no segueixen la cadència normal del ritme cardíac. El pacient els percep com quelcom molest i desagradable, que sol generar ansietat. És l’alteració del ritme cardíac més freqüent, però a la vegada sol ser la més benigne. Els estimulants com la cafeïna i l’alcohol –i l’estrès– poden afavorir l’aparició d’extrasístoles. El Holter és un excel·lent instrument de diagnòstic per descartar una arítmia greu de la que no ho és.\nSobre l’autora: Doctora Nieves Manuela Oller, cardiòloga\nFotografia: Pacient amb un Holter | Andreuenc\nEtiquetes: cardiologiaClínica Sant JordiNieves Manuela Ollersalut


A LA MEVA MANERA DE VEURE: LA DIMENSIÓ DESCONEGUDA DEL DIA DESPRÉS\nEl mes de juliol de l’any passat vaig reclamar en una de les “Cartes al Vent” que publicava al blog els divendres, que amb el cap fred s’escrigués un full de ruta amb cara i ulls, per administrar “el dia després” d’exercir el dret a decidir, tant si el resultat es decantava per la independència com si ho feia en sentit contrari. “No fos cas – escrivia - que quan arribi l’hora de la veritat, ens agafi a tots plegats amb els pixats al ventre; per tant, el mínim que és pot demanar és un full de ruta, per no anar a cegues i quedar-nos empantanegats en una dimensió desconeguda.” Si ens posem a analitzar per quines raons els partidaris de la sobirania han crescut espectacularment el darrers mesos, és evident que els condicionants econòmics hi han jugat un paper determinant. No en va l’argument que amb la clau de la caixa a les nostres mans de la crisi no en sentiríem ni a parlar, féu forrolla. Tanmateix, encara que sembli no ésser políticament correcte parlar-ne, gestionar un Estat propi no serà flors i violes i, sense cap dubte, costarà suor, llàgrimes i quelcom més mantenir-lo. Sobretot, si els conversos ho són palpant-se més la cartera que no pas per sentiment, ja que amb el primer desengany es poden escagarrinar i canviar de jaqueta. De manera que, entre d’altres raons de pes, concretar el dia després sense amagar l’ou ni fer-nos trampes al solitari, és indispensable per no entrar en una dimensió desconeguda que precipiti el somni de l’Estat propi en un joc d’encenalls.\nSi la majoria virtual en favor de la sobirania, que es desprèn de les enquestes d’opinió, no es basa en la defensa del “dret històric” a ser una nació, sinó que una part important dels conversos veuen la independència només com una eina per viure millor, a la llarga tindrem mala peça al teler, puix a la primera que bufi vent en contra, i podeu comptar que bufarà fort, hi pot haver desercions a dojo. De manera que queda molta pedagogia per fer, si els ciutadans del futur Estat propi convé que estiguin convençuts de la seva identitat nacional, tant a les verdes com a les madures. Per aquesta raó insistia l’any passat que calia elaborar un full de ruta que tingui en compte, sobretot, que en el futur Estat propi s’hi han de trobar còmodes tant les diverses sensibilitats socials i culturals com els interessos econòmics i nacionals que conviuen a Catalunya. Francament, després de parar l’orella atentament per escoltar de què es parla al carrer, tinc la sensació que no s’ha fet prou per concretar el dia després, potser perquè realment entrarem en una dimensió desconeguda. A la meva manera de veure, em sembla que forçar la consulta sense tenir respostes a punt per a tots els dubtes pot portar-nos de mal borràs. Diuen que ja hi ha qui hi treballa a fons i que ens n’hem de refiar. Potser sí que tot està lligat i amanit, però no seria bo tancar els ulls a la realitat que hi ha molta gent que no les té totes. I això pot ser un mal presagi. Perdoneu les molèsties.


El Pla d’Actuació de Gràcia prioritza educació, mobilitat, habitatge i la nova Vallcarca - L'independent de Gràcia\nDivendres, 24 de gener de 2020 a les 02:54h\nGràcia ja té un esborrany de full de ruta per aquest mandat 2020-2023, que previsiblement tirarà endavant d’una manera menys accidentada que el del període 2015-2019 pel suport ampli que ha rebut en els pressupostos aquesta setmana l’equip de govern de BComú i PSC amb les aportacions d’ERC i JxCat. Tancat a 27 de novembre però no fet públic fins ara, el Pla d’Actuació del Districte, de 23 pàgines, al qual ha tingut accés L’Independent, prioritza quatre eixos principals: mobilitat, habitatge, educació i reordenació del nucli antic de Vallcarca.\nEl document no revela grans novetats de punt de partida tenint en compte algunes herències assumides de l’anterior mandat com la proposta del pla d’equipaments, la tramitació d’iniciatives d’habitatge públic, la posada en marxa del pla Vallcarca i algunes promeses electorals en mobilitat. Però sí que permet albirar un final de mandat amb el mercat de l’Abaceria acabat, la reforma de Pi i Margall enllestida, el centre cívic de Can Carol i la casa Junyer-Canals en funcionament i l’illa d’equipaments Quiró oberta, per citar alguns exemples rellevants. L’institut Vallcarca dependrà dels temps de licitació i construcció que faci la Generalitat.\nEl Pla d’Actuació, que es manifesta compromès amb l’agenda de desenvolupament sostenible 2030 i amb la igualtat de gènere, consta de sis eixos: drets socials, emergència climàtica, progrés econòmic, dret a la ciutat, aprenentatges i creativitat, i governança. Però el portaveu de l’equip de govern a Gràcia, Jordi Farriol, ha reendreçat aquesta distribució subratllant quatre blocs principals. En primer lloc, la concreció de noves propostes de mobilitat menys motoritzada “com un aterratge en aquest terreny de mesures d’emergència climàtica”, i aquí s’hi integra el nou pla d’aparcaments per a motos (àrea verda i soterrats), la pacificació d’entorns escolars (el primer, a l’entorn de l’escola Sagrada Família), la reforma de Pi i Margall, i també el nou pla de mobilitat al Coll o les superilles de Grassot, que estaran subjectes a un procés participatiu que inclourà la reforma de la part superior del Passeig de Sant Joan.\nEn segon lloc, el paquet d’habitatge apareix amb pocs noms i cognoms però s’encapçala per la cessió del 30% de promocions privades i la “lluita contra la gentrificació”, i sí que esmenta un nou espai verd públic al carrer Alzina (conseqüència dels mòduls APROP a la placeta Manuel Torrente) o l’estudi d’usos del túnel de Sant Cugat per generar 400 pisos al nord de Penitents (vegeu número 754); és clar que avançarà la tramitació engegada per fer pisos públics a Kasa de la Muntanya però no tant la modificació del PGM Rambla de Prat-Astúries.\nEn tercer lloc, el bloc educatiu, bifurcat amb esports, es concreta més amb la construcció de l’escola Teixidores a l’Hospital Evangèlic (ara s’hi suma un institut), l’institut Vallcarca i, en negociació política, l’escola bressol a les casetes d’Encarnació; en aquest paquet també s’hi poden incloure l’illa Quiró, l’espai jove Grassot o la cerca d’un espai per a centre de dia i residència pública per a gent gran.\nEn quart lloc, amb entitat pròpia per la seva dimensió, el pla Vallcarca, que en aquest mandat concretarà els primers tràmits de reordenació del nucli antic i les primeres obres engegades a Can Carol, però que haurà de construir el segon bloc de reallotjats i l’institut, l’exConsolat, l’anella de serveis i solucionar el pla urbanístic del triangle, a més de desencallar el desacord entre moviments socials i Núñez y Navarro i culminar el debat sobre la Rambla Verda.\nConsultats per aquest plantejament, ERC i JxCat, els dos grups cridats a negociar prioritàriament amb BComú-PSC, han coincidit en la bona voluntat inicial, un cop rebut aquest dijous el document i amb el 3 de febrer com a data d’inici del procés participatiu. La portaveu del grup municipal republicà a Gràcia, Olga Hiraldo, ha posat en valor algunes de les partides incloses en els pressupostos com el poliesportiu del baix Guinardó, la gespa del Nou Sardenya i de l’Àliga o el carril bici de Via Augusta per subratllar la seva futura influència al PAD. Més escèptica s’ha mostrat la portaveu dels postconvergents, Sílvia Mayor, que ja ha fet una llista de demandes: “cal treballar un acord per l’MPGM de Rambla de Prat o explorar el solar buit de Pere Virgili per habitatge o gent gran, insistirem en el pavelló de la zona nord i no descartem la tercera planta subterrània d’Abaceria”.\nLes propostes principals del PAD\nCerca emplaçament per a centre de dia i residència per a gent gran\nConjunt d’equipaments Quiró (casal de joves, casal gent gran i casal de barri)\nEspai Jove Grassot\nProjecte d’oci alternatiu: Gràcia Zona 0\nDebat veïnal Avinguda Vallcarca Verda\nPla de Centre de Distribució Urbana\nPla d’aparcaments de motos\nAdquisició baixos de protecció oficial comercials (Park Güell)\nMercat de l’Abaceria amb nou espai d’economia col·laborativa\nRenovació escales mecàniques barris muntanya\nReforma Pi i Margall\nEstudi dels usos del túnel de Sant Cugat (possible habitatge Penitents)\nPla estratègic de gossos\nConstrucció escola Teixidores, institut Vallcarca i escola bressol Encarnació 13-17\nPla de refugis\nProcessos participatius Jardí del Silenci i Passeig de Sant Joan


Descobreixen fruit de la posidònia en les praderies de cala Llobeta en el tercer repte científic de Plàncton - 21/02/2017 » La Cala RTV\nDescobreixen fruit de la posidònia en les praderies de cala Llobeta en el tercer repte científic de Plàncton\n21 . Feb, 2017 a les 17:00\nAquest diumenge al matí, un grup de submarinistes van realitzar el tercer repte posidònia a cala Llobeta, organitzat per l'empresa Plàncton dins del projecte d'Observadores del Mar.\nUna de les finalitats d'aquesta immersió «era veure si tornàvem a trobar les flors de la posidònia, i en vam trobar però no amb flor sinó amb fruit. Es veia que encara li quedava créixer; la flor de posidònia creix lentament i el fruit també» comenta Aurora Requena, copropietària de l'empresa Plàncton.\nPer contra, les aigües tèrboles van impossibilitar veure peixos pipa o agulletes per la zona. També van comprovar el bon estat de les nacres que hi habiten. Aurora Requena explica que «vam fer un petit transsecte, de 30 metres i podem dir que, les nacres que vam trobar, tant les del transsecte com les de tot el recorregut, les vam trobar super bé i vives».\n0 respostes a "Descobreixen fruit de la posidònia en les prade..."\nDescarrega'l (1,83 MB)\nAquesta galeria conté 1 imatge/s. Per veure-les clica aquí.\nDijous a la t...\nTemps en servir la pàgina: 141,95 ms\nConsultes SQL per servir la pàgina: 189


Compromís critica al PP per emparar “el pitjor de la política” amb el blindatge de Barberá – Coalició Compromís\nCompromís critica al PP per emparar “el pitjor de la política” amb el blindatge de Barberá\nEls senadors de Compromís, Carles Mulet i Dolors Pérez han valorat avui que el manteniment de Rita Barberá per part de PP en la Diputació Permanent del Senat, és un insult a tot el seu electorat i a les institucions democràtiques.\nSegons Compromís, deixar-la com a suplent, és voler que mantinga tots els privilegis, però ocultant parcialment aquesta situació, ja que el reglament del Senat ofereix als suplents la mateixa situació econòmica i aforament que als titulars. En cas de no configurar-se govern, i anar a noves eleccions, durant la dissolució del Senat, Barberá continuarà gaudint de tota la cobertura i privilegis.\nPer a Dolors Pérez, “ és una vergonya mantenir a una persona que s’ha burlat dels seus votants al País Valencià, i alló pitjor no és que Barberá no tinga la decència de fer un pas arrere, sinó que ha sigut el propi partit qui ha decidit no prendre cap mesura higiènica, i l’empara, amb mesures com aquesta. A Barberá la van triar els diputats autonòmics del PP en teoria per a defensar des de la Cambra Alta els interessos de tots els valencians, i la trista realitat és que solament està en el càrrec per a salvaguardar-se de la justícia”\nPer a Mulet “tots els senadors del PP acaben convertint-se en còmplices d’un cas que ultrapassa l’ètica i l’estètica; òbviament no es pot fer judicis sumaríssims ni prejutjar a la gent, respectant la presumpció d’innocència, però en aquest cas concret, on tot el seu entorn està imputat (investigat) i solament ella, la que els dirigia a tots, és qui està pendent de donar explicacions davant la justícia; veiem com s’empara amb el càrrec, i en un cas tan mediàtic, i amb acusacions directes cap a ella fins a de les seues anteriorment més estret col·laboradors, per estètica no hauria de continuar ja no amb privilegis, sinó ni en el propi senat”\nDes de Compromís s’ha volgut destacar l’enorme preocupació per aquest tipus de mesures adoptades pel PP no esperàvem grans gestos per part del Partit Imputat, però almenys xicotetes mesures per a marcar distàncies amb els casos més mediàtics i flagrants, amb el d’avui amb Barberá, s’han convertit en emparadors del pitjor de la política”


Enric I. Canela » Blog Archive » Rejovenir la recerca\nExtret de la notícia publicada a Universia\nEl Ministeri de Ciència i Innovació busca rejovenir la investigació espanyola. Busca afavorir la mobilitat i la joventut en el personal investigador.\nEl nou Ministeri de Ciència i Innovació pretén facilitar la mobilitat del personal científic entre l’empresa privada, els organismes públics de recerca i la universitat amb la incorporació d’investigadors més joves.\nEn roda de premsa conjunta de la ministra de Ciència i Innovació, Cristina Garmendia i el nou secretari d’Estat de Recerca, Carlos Martínez, es va emfatitzar el desig que “Espanya sigui ama del seu futur i la Califòrnia d’Europa”.\nUna de les claus d’aquesta proposta gira entorn de l’edat mitja dels científics que treballen a Espanya, que supera els 54 anys.


espeleobloc: Actuació de recuperació de l’Avenc Pastora\nActuació de recuperació de l’Avenc Pastora\nDe l'amic Enric Porcel, del Departament d'ecologia de la Federació Catalana d'Espeleologia, ens arriba la següent noticia:\nActuació de recuperació de l'avenc Pastora (Olesa de Bonesvalls, Alt Penedès)\nEl passat dissabte dia 3 de desembre de 2011 es va procedir a treure el màstil, placa solar i caixa de comunicacions que hi havia incrustat a la boca de l’avenc de la Pastora.\nL’actuació va ésser promoguda a instàncies del Departament d’Ecologia i Protecció del Medi Subterràni de la Federació Catalana d’Espeleologia.\nAls volts dels anys 90, un equip d’operaris va tapar la boca de l’avenc de la Pastora, per a instal·lar, aprofitant el conducte d’accés a la cavitat, el màstil d’una antena de comunicacions, es tractava d’una estructura amb:\n1 Tubular de 6 metres\n1 Quadre elèctric\n1 Antena de 144 MHz\nA l’any 2009, el conegut espeleòleg Jordi Trujillo de l’EspeleoCorb de Corbera de Llobregat notifica a la Federació Catalana d’Espeleologia la mencionada irregularitat.\nA l’any 2010, membres del Departament d’Ecologia fan una visita al lloc documentant la gravetat dels fets: l’accés a la cavitat a quedat tapat per un tap de formigó, l’avenc de la Pastora de -18 metres de fondària a deixat d’existir.\nAl gener del 2011, la Federació Catalana d’Espeleologia adreça notificació dels fets al Cos d’Agents Rurals i a la seva Subdirectora Rosa Maria Torre. Posteriors investigacions ens fan saber que es tracta d’un repetidor util.litzat per l’Agrupació de Defensa Forestal Penedès-Garraf.\nPosats en contacte amb l’ADF, aquesta agrupació de voluntaris es posa en moviment per a treure dita antena, fet que succeeix el passat dia 2 de desembre.\nDesmuntage de l’antena:\nL’ADF mobilitza els seus voluntaris, material pesant i les eines adients (veure fotos adjuntes), per a procedir al seu desmantellament. Després de grans treballs, s’aconsegueix treure l’antena , per a més tard intentar destapar el forat amb el martell pneumàtic.Amb l’ajut de membres de la Federació Catalana d’Espeleologia es pot aprofundir dos metres de fondària i eixamplar el conducte d’entrada.\nSi bé no hem pogut encara accedir al pou que hi ha a sota, aquest s’intueix, i farà falta una mica més de tasques de desobstrucció per deixar expedita l’ entrada a l’avenc.Des d’aquesta Federació convidem a tot espeleòleg interessat , a ajudar a finalitzar la tasca per acabar de recuperar aquest interesant avenc i tornar a deixar-lo al seu estat natural.\nDonem les gràcies a tots aquells que han col·laborat a la feliç consecució de treure l’antena i reparació d’aquest atemptat ecològic:\n-a Jordi Canals (President ADF Penedès-Garraf)\n-a Xavier Xurtó (Representant ADF al Parc Natural del Garraf)\n-a tots els voluntaris de l’ADF que han participat.\n-al Cos d’Agents Rurals de l’Area Bàsica de l’Alt Penedès\n-a la Sra. Rosa Maria Torre (Subdirectora del Cos d’Agents Rurals)\n-a tots els federats de la FCE que han ajudat en el procès\nDepartament d’Ecologia i Protecció del Medi Subterrani\nJesús 8 de desembre de 2011 a les 16:15\nAra algú tindríe de desobstruïr en la cota de -18 m. on la cavitat segur que te continuació.\nAnònim 8 de desembre de 2011 a les 20:06\nM'alegra saber que finalment s'ha posat solució a aquesta barrabassada.\nDe fet el forat el van tapar pels voltants del 1999 i el 2004 vaig denunciar els fets, però suposo que en aquells moments a bé la Federació Catalana d'Espeleologia no tenia la sensibilitat ecològica que té en l'actualitat o poder qui no la tenia era la persona que hem va atendre. Malgrat tot vaig penjar els comentaris i les fotos de l'atemptat ecològic sofert per la cavitat a la web de la Federació Espanyola per que hi quedés constància.\nFinalment hi ha hagut solució al problema que és el que realment importa, i per la meva part felicitar a tots els que hi han participat.\nNomés advertir als que vulguin prosseguir la desobstrucció, que el tub que arriba a -18 metres no arriba als 40 centímetres de diàmetre, o sigui una feina feixuga els hi queda per davant.\nSolament dir que hi ha hagut un individu que ha marcat com a dolenta aquesta desobstrucció. Hi ha gent que verdaderament no estima el medi ambient i voldria que totes les cavitats estiguéssin tapades. Qué trist que hi hagin persones amb aquesta mentalitat tan perversa i malaltissa!\nVictor 9 de desembre de 2011 a les 22:07\nLamentablement s'han eliminat dos comentaris, un a petició del seu autor i el segon per emetre judicis ofensius per a les persones. Aprofito per informar que encara que no hi hagi censura prèvia i que siguin bendingudes les controversies amb esperit positu, no permetrem que utilitzant l'anonimat s'aprofiti per convertir aquest bloc en una plataforma per insultar o faltar-li el respecte als altris.\nAnònim 12 de desembre de 2011 a les 14:14\nUn dels individuos que varen posar com dolent el reportatge exposat soc yo\nEls motius no son per la tasca feta la cual sempre es positiva y constructiva Lo que no en semble be personalment es que la TASCA NO ESTA DEL TOT NO ESTA ACABADA ya que falta per desustroir del tot la boca ya esta exposant el megareportatge a BOMBO Y PLATILLO No crec que es doni masa bona lliço de fer les coses de una manera ALTRUISTA ( persona o fet que les seves activitat sense demanar res a canvi )


Muwatallis I (rei hitita abans del 1400 aC), successor de Huzziyas II amb el que no se li coneix el parentiu tot i que pel seu càrrec de comandant de la guardia reial era probablement un germà. Portava el títol de Labarnas. El seu nom és tant luvita com hitita, i és possible que el significat fou "conquistador". La seva dona es deia Walanni i és possible que fos assassinada en ser enderrocat Muwatallis. El seu probable germà Muwa fou cap de la seva guardia reial; el cap dels servidors de palau era Himuili, i el cap militar Kantuzili, i foren aquestos dos qui el van enderrocar en un cop de palau i fou proclamat rei Tudhalias II un noble que segurament podia al·legar algun dret al tron.\nDurant el seu regnat va imposar tractats als petits regnes de Tegarama, Zazzisa, Alha, Armatana, Arawanna, Ishuwa i d'altres de la regió de l'Alt Eufrates, molts d'ells hurrites que s'havien format durant la crisi hitita que havia durant gairebé un segle, però sobre els que Mitanni no va tardar a imposar el seu domini (després del 1400 aC).\nObtingut de «https://ca.wikipedia.org/w/index.php?title=Muwatal·lis_I&oldid=26304041»\nDarrera modificació: 9 feb 2021 a les 16:03\nLa pàgina va ser modificada per darrera vegada el 9 feb 2021 a les 16:03.


L'art de la nostra taula | Museu del Disseny de Barcelona\n19 / 01 / 2022 - 23 / 01 / 2022\nUs convidem a visitar L'art de la nostra taula, una mostra efímera que tanca un projecte de creació, educació i disseny resultat de la col·laboració del Museu del Disseny amb la Fundació Adsis, el projecte PASSWORK-Centre de Noves Oportunitats de Barcelona i EINA, Centre Universitari de Disseny i Art.\nHi ha molts tipus de taula, però quan es parla de l’art de la taula sempre és fent referència a la taula que s’utilitza, en determinades cultures com per exemple la nostra, per menjar. Les taules són espais de vida on ens trobem, connectem, compartim i creem vincles. Família, amics i també desconeguts; persones diverses, properes i llunyanes.\nL’art de la nostra taula és un projecte dut a terme de manera col·laborativa entre l’assignatura de Pedagogies del Disseny del Grau en Disseny d’EINA (impartida per Anna Majó), el Servei d’Activació Competencial de la Fundació Adsis (acompanyat per Lucía Mendoza i Pere Rodríguez) i el projecte PASSWORK-Centre de Noves Oportunitats de Barcelona i el Departament Educatiu del Museu del Disseny. El projecte és un pas més en un procés d’investigació en disseny, basada en la pràctica, que pretén evidenciar la capacitat transformadora del disseny en relació amb un àmbit aparentment allunyat com és la pedagogia. És a dir, que quan es posa en relació Disseny i Pedagogia, la capacitat de transformació del Disseny augmenta i s’orienta cap a un benestar sostenible i accessible per a qualsevol estrat de la societat. En aquest projecte el pensament propi del disseny, juntament amb els sabers de la disciplina de l’Educació Social, han estat els encarregats de mediar un seguit de processos d’aprenentatge per contribuir a la formació i construcció del seu projecte vital de joves nouvinguts.\nL’àmbit temàtic escollit per dur a terme aquest objectiu ha estat els processos de producció en ceràmica, en concret, en el context que ofereix el concepte ‘l’art de la table’. Aquest art que és entès com el ritual que es va anar gestant des del moment en què el fet d’alimentar-se va deixar de respondre a motius de supervivència per passar a ser un plaer pels sentits i un lloc per a la comunicació i la convivència.\nFundació Adsis és una entitat sense ànim de lucre que des de fa més de 50 anys treballa per construir una societat més justa, solidària i inclusiva. La fundació acompanya a persones en situació de vulnerabilitat per facilitar el seu desenvolupament personal i professional. Un dels projectes que Fundació Adsis desenvolupa a Barcelona des de fa 9 anys és el Servei d’Activació Competencial, dirigit a joves que han fet un procés migratori i que estan o han estat sota la tutela de l’Administració. L’objectiu és oferir orientació i treballar el desenvolupament de competències tècniques i transversals, que els permetin començar a dibuixar el seu projecte professional i els obrin les portes per poder participar en altres espais formatius formals i al mercat laboral.


Els Castellers del Foix suspenen els assajos | Ràdio Cubelles\nEls Castellers del Foix suspenen els assajos\nDe seguir vigents dins d’un mes les mesures actuals del PROCICAT faran impossible la participació dels castellers a la Festa Major\nUna de les cites més conegudes de John Lennon és aquella que diu que: “La vida és allò que passa mentre tu fas altres plans” i certament tenia raó. Els Castellers del Foix tenen previst actuar el 13 i 14 d'agost per la Festa Major de Cubelles. Això, però, dependrà de les restriccions marcades pel PROCICAT a causa de la pandèmia per la COVID-19. Així mateix ho anunciava Àngel Moreno, cap de colla dels Castellers del Foix en la seva estada al magazín 'Cubelles a les 10'.\nPoques hores després de parlar amb l'Àngel Moreo, el Govern català anunciava unes noves mesures per controlar l’augment de contagis per la COVID que, de seguir vigents dins d’un mes, faran impossible la participació dels castells a la Festa Major.\nPerò no només això. Aquest dimarts 13 de juliol al matí l’agrupació castellera de Cubelles ha enviat un missatge als seus membres comunicant que des d’avui queden suspesos tots els assajos de la colla fins que canviï la situació.\nHi ha un altre cita, d’origen incert, que també encaixa a la perfecció amb la conjuntura actual: “Si vols fer riure a Déu, explica-li els teus plans”.


Ampliació de la residència geriàtrica EMS Burier a Montreux, Suïssa\nUna casa sana i acollidora\nLa nostra proposta per a l’ampliació d’una residència geriàtrica a Montreux, Suïssa, per residents amb i sense necessitats especials, consisteix en substituir el més vell dels dos edificis existents per una ampliació que permeti augmentar en un 200% el número de llits.\n“El Jardí Secret” crea jardins a dos nivells diferents, uns es troben a la part inferior d’excavació i altres a la part superior, aprofitant la inclinació natural del terreny.\nLa planta inferior esta pensada per a residents amb Alzheimer i malalties semblants, que afecten a les seves capacitats d’orientació (departament de psicogeriatria). Aquesta planta es divideix en dos grups, cadascú d’ells disposa de dormitoris situats al voltant d’un gran jardí. D’aquesta manera els residents tenen llibertat per sortir fora sense perill. La coberta d’aquesta planta forma part del jardí de la planta baixa.\nA la planta baixa es situa el programa públic, amb accés directe al jardí. Es caracteritza per la seva gran transparència. A la primera i segona planta es troben totes les habitacions de la resta de residents (departament de Geriatria), amb vistes cap a tots els jardins. També compten amb un accés ràpid a la planta baixa i al jardí.\nTotes les habitacions disposen d’una porxada d’entrada personalitzada, per a trobaments espontanis entre els residents.\nPer tal d’obtenir el millor aïllament tèrmic possible, es proposa realitzar les dues plantes de Geriatria amb Panells Tèrmics Estructurals, que tenen el millor valor d’aïllament i resistència al vent i permeten una gran velocitat d’execució. Les fusteries son de FSC amb triple vidre. La façana i la coberta estan acabades amb fusta FSC sense tractar; una façana aïllant que no requereix manteniment.\nLa planta baixa té una façana de vidre, amb l’objectiu d’obtenir la màxima transparència a les zones més públiques. Les àrees més tancades es construeixen mitjançant Panells Tèrmics Estructurals. Les zones públiques que donen al jardí compten amb una façana de perfils Schüco i fusteria de panells lliscants amb triple vidre.\nLa planta inferior, pels residents de psicogeriatria, es construeix amb formigó prefabricat i amb una coberta enjardinada aïllant.\nA l’interior trobem zones de pas i espais públics amb acabats de fusta de roure blanquejat i oliat, i un enlluït de fang als envans: un material natural i biodegradable que és, a demés, hipo-al.lergènic. Aquest mateix acabat el trobem també dins les habitacions.\nPer a aconseguir una eficiència energètica excel·lent, el sistema de ventilació natural de les habitacions inclou convectors per al preescalfament i el prerefredament de l’aire. Tots els espais públics disposen de ventilació amb recuperació de calor. La calefacció és per terra radiant, amb una caldera de biomassa. Sobre la coberta de l’edifici existent s'instal·len panells fotovoltaics.\nAla de psicogeriatria


Detectar la discalcúlia\nUn test online i gratuït permet detectar el risc de discalcúlia en criatures\nLa discalcúlia és un trastorn en l'aprenentatge de les matemàtiques que es caracteritza, entre altres coses, per la dificultat en l'adquisició del sentit numèric i el càlcul i que afecta entre un 5% i un 7% de la població, al voltant de 3 milions de persones a l'estat espanyol. Així, en una classe de 25 alumnes, és probable que almenys un nen tingui discalcúlia.\nEs tracta d'un trastorn amb conseqüències greus però desconegut entre el públic en general, amb una prevalença alta i que tendeix a confondre's amb altres trastorns com la TDA / TDAH, baix quocient intel·lectual, desídia en l'estudi, etc. Aquest trastorn se sol traduir en suspensos en l'assignatura de matemàtiques, encara que no sempre afecta el rendiment en la resta d'assignatures. A més, provoca aversió a aquesta matèria i falta d'autoestima. En el dia a dia, pot traduir-se en llegir malament l'hora en un rellotge o la matrícula d'un cotxe, així com en tenir dificultats per memoritzar números de telèfons, seqüències numèriques o calcular el canvi d'una compra. Per això és tan important el diagnòstic precoç.\nLa discalcúlia afecta entre un 5% i un 7% de la població\nAmb l'objectiu d'ajudar a detectar l'anomenada dislèxia dels números, Smartick, mètode en línia d'aprenentatge de les matemàtiques per a nens de 4 a 14 anys, ha dissenyat un test en línia estandarditzat gratuït que permet identificar de manera senzilla i ràpida els infants en risc de tenir discalcúlia.\nLes claus del test de discalcúlia de Smartick\nEl test estandarditzat de discalcúlia va dirigit a nens de primer a quart de primària i s'ha desenvolupat en col·laboració amb les universitats de Màlaga i Valladolid. Més de 800 alumnes de diferents zones d'Espanya han participat en l'estudi de validació de la prova. Es fa en línia des d'una tauleta, té una durada aproximada de 15 minuts i inclou tasques relacionades amb tres àrees fonamentals de l'aprenentatge matemàtic:\nComparació i reconeixement de quantitats. Es proposen tasques per avaluar l'habilitat de reconèixer i manipular quantitats numèriques sense comptar.\nNúmeros aràbics i numeració. S'inclouen exercicis de processament numèric que utilitzen el codi simbòlic verbal, com el reconeixement i la comparació de xifres.\nAritmètica. Els nens amb discalcúlia solen tenir dificultats severes i persistents en l'aprenentatge de l'aritmètica.\nA l'acabar el test es genera i s'envia un informe amb les fortaleses i debilitats de l'infant en cadascuna de les àrees avaluades. Si, d'acord amb els resultats a la prova, un nen presenta risc de discalcúlia, es recomana que pares i tutors acudeixin a un professional per a una avaluació completa que inclogui proves psicològiques d'intel·ligència, atenció i lectura, a més de proves específiques de matemàtiques.\nEls fundadors de Smartick, Daniel González de Vega i Javier Arroyo, han volgut aportar a la comunitat educativa i als pares un instrument amb el qual identificar de forma primerenca un dels trastorns d'aprenentatge matemàtic més habituals i desconeguts. "Els nens amb discalcúlia necessiten un entrenament adaptat, diari i basat en la comprensió profunda de conceptes i procediments. Els exercicis i activitats del pla d'estudis personalitzat que proposem al mètode Smartick poden ajudar molt els alumnes que presenten aquestes dificultats", apunten.\nPer la seva banda, Javier García-Orsa, professor de la Universitat de Màlaga i un dels autors del projecte, destaca que "disposar d'un test en línia que utilitza tasques seleccionades seguint els actuals models neurocognitius sobre la discalcúlia i validades experimentalment és, per si mateix, un fet important. Però que aquesta eina, a més, sigui gratuïta, suposa una fita per a la inclusivitat de les persones amb dificultats d'aprenentatge, ja que facilitarà la detecció de la discalcúlia i posar en marxa programes d'intervenció per tractar-la", conclou.


Aigües de Barcelona, al costat dels clubs de natació\nAigües de Barcelona ha signat un acord de col·laboració amb el Club Natació Sant Andreu, Club Natació Atlètic Barceloneta i Club Esportiu Mediterrani. Es consolida així l’aposta de la companyia pels clubs aquàtics i els esports d’aigua.\nL’acord s’emmarca dins del 180 aniversari del mercat i inclou accions com la distribució d’ampolles de vidre, formacions per a paradistes i conferències.\nAigües de Barcelona impulsa un nou cicle de Formació Professional Dual a Cornellà de Llobregat\nAigües de Barcelona i l’Institut Esteve Terradas de Cornellà de Llobregat han arribat a un acord perquè el proper curs s’imparteixi un cicle formatiu de grau superior al centre en la modalitat de formació dual. Aquest dilluns s’ha signat telemàticament el conveni entre totes dues entitats per tal de formalitzar el Grau Superior en Gestió de l’Aigua.\nPer cuidar-nos, primer hem de cuidar la natura i preservar-ne la rica diversitat. Protegir la biodiversitat i lluitar contra l’escalfament global formen part del mateix esforç per garantir el futur de la planeta. La rica varietat de formes de vida del nostre planeta ens proporciona aigua, aire i aliments, és font de coneixement científic i de medicaments, i contribueix a mitigar els...\nAigües de Barcelona ha posat en funcionament una nova campanya per recollir fons per a la lluita contra el coronavirus. La companyia donarà un euro a l’assaig clínic #JoEmCorono per cada client que es passi a la factura digital. En els 23 municipis de l’àrea metropolitana de Barcelona en els quals presta servei, hi ha gairebé 1,3 milions de persones que encara tenen la factura de l’aigua en...\nS'estan mostrant 105 - 112 de 265 resultats.


Publicat el Divendres, 14 Desembre 2012 08:21 | Correu-e\nDes de la Junta de Govern de L’IEG, Institut d’Estudis Gironins, ens volem sumar al profund dol per la pèrdua d’un bon amic i promotor de rellevants estudis sobre la història moderna de Girona i de Catalunya. Lluís Mª de Puig ha estat per a molts de nosaltres un referent imprescindible pels seus estudis, per les seves investigacions, especialment aquelles que s’han centrat en la guerra del francès. De Puig ha estat un investigador modèlic, professor universitari, una persona a la qual molts de nosaltres hem tingut per mestre. Les seves col·laboracions als Annals de l’Institut d’Estudis Gironins, deixen un substrat de recerca de primer ordre, de primera magnitud per a la història de Girona i de Catalunya dels segles XVIII, XIX i XX.\nEls més apassionats investigadors de la història moderna, devem molt al mestratge de Lluís Mª de Puig, com a professor universitari, com a conferenciant i com a investigador. Els seus estudis sobre la història i el catalanisme, en els primers anys de democràcia, van esperonar-nos a molts en la recerca documental en els arxius gironins i europeus.\nDes de l’emoció més sincera i sentida per la desaparició d’un gironí profundament europeista, soci des dels inicis del IEG, volem destacar la seva important trajectòria en la investigació històrica. Ben segur trobarem a faltar la saviesa, la seva cordialitat, la tolerància, l’humanisme i el saber fer pregonament democràtics d’un gironí de bé, erudit i savi, en Lluís Mª de Puig.\nEn nom de la Junta de Govern de l’IEG, Institut d’Estudis Gironins ens volem sumar al sentiment dels seus germans, familiars, amics i a totes les gironines i gironins per tan sensible pèrdua.\nJUNTA DE GOVERN DEL IEG, INSTITUT D’ESTUDIS GIRONINS


query_builder 28 octubre 2012 19:14\nEs manté l'alerta per fortes ventades del pla PROCICAT i per mala mar del pla INUNCAT\nProtecció Civil de la Generalitat: situació a les 19.00 h pel front de ventades i mala mar\nProtecció Civil de la Generalitat (DGPC) manté les alertes del Pla de Protecció Civil de Catalunya PROCICAT per fortes ventades, i del Pla d'Emergències per inundacions INUNCAT pel mal estat de la mar, d'acord amb les previsions del Servei Meteorològic de Catalunya informa que la situació meteorològica de perill per estat de la mar es manté a les comarques de l’Alt Empordà, Baix Empordà, Selva i Maresme durant el dia d’avui.\nEs pot superar el llindar d’onades de 4 m i es pot arribar a valors màxims de 5 m. Hi ha mar de fons del nord.\nRespecte la situació de ventades, la previsió indica que es poden produir ratxes de més de 125 km/h. El vent bufa de component nord i és especialment fort a les cotes altes, sobretot del Pirineu i del Prepirineu, afectant també zones del litoral i prelitotal de Barcelona i Tarragona.\nEn cas que les previsions indiquin un canvi en la situació que impliqui una variació en la situació d'alerta, es comunicarà oportunament. Cal mantenir totes les precaucions allà on el fenòmen meteorològic es manifesti amb contundència.\nEl telèfon d'emergències 112 ha atès 700 trucades relatives a urgències derivades de les fortes ventades. La meitat han estat per caiguda d'arbres o branques o pel risc de que caiguessin, i també per obstacles a les vies urbanes i interurbames, desplaçats pel vent. Les comarques que han generat més trucades són l'Alt Empordà i el Baix Camp, amb un centenar de trucades cadascuna.\nEls Bombers de la Generalitat han dut a terme, des de les 10.00 hores i fins a les 19.00 hores, 181 actuacions per resoldre incidències relacionades amb l’episodi de fortes ventades. La tasca principal dels Bombers ha consistit en retirar arbres i d’altres objectes que han caigut a la via, així com també sanejar façanes i retirar mobiliari urbà malmès. Les comarques gironines han estat les més afectades, principalment el Ripollès i el Baix Empordà.\nPer Regions d’Emergències, aquesta és la distribució d’avisos rebuts:\nRegió d’Emergències de Girona: 76\nRegió d’Emergències Metropolitana Nord: 34\nRegió d’Emergències Centre: 32\nRegió d’Emergències Metropolitana Sud: 19\nRegió d’Emergències de Tarragona: 12\nRegió d’Emergències de les Terres de l’Ebre: 5\nRegió d’Emergències de Lleida: 3\nEl Servei Català de Trànsit indica que no hi ha afectacions viàries pel vent, un cop s'ha reobert la carretera Gi-405 del pk 0,0 al 9,0 a Campdevànol, que havia estat tallada en ambdós sentits.\nCirculació tallada entre Ripoll i Ribes de Freser pel fort vent. Transport alternatiu per carretera.


Els Premis de la Mar, per al millor poeta - Noticias Jove i Menut - El Periódico Mediterráneo\nEls Premis de la Mar, per al millor poeta\nL’Ajuntament de Castelló ha convocat la XXIV edició dels Premis de la Mar en record als poetes Miquel Peris i Segarra i Manel Garcia Grau. Aquesta convocatòria serà de poesia en valencià i les obres deuran tractar el tema de la mar.\nAl Premi Grumet Manel Garcia Grau podran concórrer joves fins a 16 anys i la dotació per al guanyador serà de 300 euros. Els originals constaran d’un o més poemes, amb una extensió mínima de 50 versos o línies. Al Premi Miquel Peris i Segarra pot participar qualsevol persona major de 16 anys, la dotació per al guanyador serà de 900 euros i les obres han de tindre una extensió mínima de 300 versos o línies.\nEl termini de presentació té com a data límit el dia 10 de maig. Les obres s’han de lliurar per quintuplicat a la Tinença d’Alcaldia del Grau de Castelló. El jurat del concurs comunicarà la seua decisió el diumenge 28 de maig, amb l’assistència de les persones guanyadores.


1 de desembre de 2020 (12:52 CET)\nL'Ajuntament d'Almàssera manifesta l'èxit obtingut en el municipi després de la implantació de Línia Verda que des de la seua posada en marxa la participació ciutadana ha experimentat un creixement exponencial. Això demostra una eficaç resposta per part del Consistori en la resolució d'incidències comunicades pels veïns.\nAvui dia, el 76% de les incidències rebudes han estat ja solucionades. El tipus d'incidències més freqüent són aquelles que fan referència a "Parcs i Jardins", seguit de "Neteja", "Mobiliari Urbà", "Enllumenat Públic" i "Escombraries".\nGràcies a la implicació directa dels veïns, el Consistori ha pogut dur a terme àgils actuacions i ha tingut coneixement d'unes certes necessitats de les quals no tenia constància.\nPer a poder utilitzar aquest servei és necessari procedir a la descàrrega de l'APP Línia Verda. Per a això, els veïns i veïnes d'Almàssera han d'accedir a Google Play o APP Store en funció de la tecnologia emprada en el seu Telèfon intel·ligent (Android/iOS). Una vegada localitzada, es duu a terme la descàrrega de manera gratuïta. A partir d'aquest moment, s'ha de seleccionar el municipi sobre el qual es vol comunicar la incidència. El procediment és molt ràpid i senzill.\nPer a comunicar una incidència, n'hi ha prou amb punxar sobre el botó "Nova Incidència". Un desplegable amb les diferents tipologies d'incidències apareix en pantalla. L'usuari selecciona aquella sobre la qual vol comunicar. De manera automàtica, l'APP detecta les coordenades exactes en les quals se situa el desperfecte. El següent pas és adjuntar una foto de la incidència i observació sobre aquesta. Ja només queda donar al botó d'enviar. Una vegada enviada, personal de l'Ajuntament rep notificació del desperfecte comunicat. A partir d'aquest moment, s'inicien els tràmits per a donar solució a la incidència detectada. El ciutadà al seu torn, rep notificació en el seu telèfon mòbil sempre que es produïsca un canvi en l'estat d'aquesta.\nA través de Línia Verda, l'usuari també pot plantejar qualsevol consulta mediambiental. N'hi ha prou amb seleccionar l'opció de "Feix la teua consulta" i en un termini màxim de 24 hores tindrà la resposta per part d'un equip d'experts en la matèria de forma completament gratuïta.\nAl servei Línia Verda també es pot accedir a través del domini www.liniaverdaalmassera.es. A més de comunicar una incidència o plantejar una consulta, l'usuari disposa d'un ampli contingut de consulta mediambiental (guia de bones pràctiques, consells, informació pròpia del municipi etc...).\nLínia Verda també ofereix els seus serveis a través de contacte telefònic en el número 902 193 768 en horari de 9.00 hores a 17.00 hores (cost de l'anomenada 0,07 €/min).\nEl Consistori manifesta estar molt satisfet amb els resultats obtinguts i anima als veïns del municipi a continuar utilitzant aquest canal directe de comunicació.